Desember 13, 2011 deur Louwie
Nou ja, soos julle hier langsaan kan sien is my kortverhaal boek “Vuurvoël” nou as eBoek bekikbaar teen iets soos $7. Die boek bevat van die beter stories wat van tyd tot tyd hier op ons werf verskyn het, sommige in effens ander gedaante, en dan is daar van hulle wat nog nooit iewers gepubliseer is nie. Julle het mos gevra daarvoor!!
Die boek sal ook vroeg in die nuwe jaar soos in die goeie ou dae, in drukvorm verksyn en dan kan julle dit direk van my of Joh af bestel, geteken met komplimente van die (prul?) skrywer.
Wees net gewaarsku, ek sien daar is `n ouderdomsbeperking van 17 jaar op die boek en `n waarskuwing dat ‘sensitiewe’ lesers liewers moet verby hou. Is glo oor die seks en ander dade van geweld!!!
Ek het nogal nie gedink dit is so erg nie, behalwe dalk die een oor die bevryde man. Maar ek sal ook nie die boek ongesensor aan my skoonma gee om te lees nie … haar swak hart jy sien.
So, gaan lees en laat weet wat julle dink.
Posted in Louwie | Tagged Boek, Kortverhale, Vuurvoël | 9 Kommentaar
op Desember 13, 2011 at 9:55 nm Marli
whoo hoo! uit-friggin-eindelik! Ons hoop dis die eerste van vele!
op Desember 14, 2011 at 8:37 vm Hannelie
Dit is omtrend tyd dat die res van die werld ook uitvind van pa se briljante stories! Dis exelent!
Ouma se hart was nog nooi haar groot probleem ni. Gee maar die boek vir haar meslien leer sy iets.;)
op Desember 14, 2011 at 10:47 vm boerinballingskap
Baie geluk! 🙂
op Desember 15, 2011 at 3:33 nm Bertus!
Baie geluk, ek is super bly om te hoor.
op Desember 15, 2011 at 9:02 nm aegjung
Nou ja, so worstel ek steeds maar aan met myne, en nog is het einde niet 🙂
Ek sal seker eendag posthumously gepubliseer word.
Baie geluk en baie sukses daarmee.
op Desember 16, 2011 at 4:38 nm Louwie
Nou ja, dankie Hannelie en Marli. Miskien kry ons die Groot Een ook uiteindelik op die Net of op die rakke voor die skelman my kom haal 😀
op Desember 16, 2011 at 4:43 nm Louwie
Dankie ook BnB en Bertus. Hoe gaan dit met die verkope van julle twee se boeke? Julle is mos nou ou hande met die soort van ding, en dit met werk wat regtig op papier gepubliseer is. Dus skrywers met `n hoofletter S, nie soos ons wat maar op die Net rondploeter nie.
op Desember 16, 2011 at 4:54 nm Louwie
Emil baie dankie. Ek neem aan joune het baie meer om die lyf as my kort stories en daarom sal dit veel langer vat om te skryf. Die ander een wat ek wil publiseer het ek seker tien jaar gelede begin skryf en die ding wil ook nie klaar kom nie. Het die eerste poging aan uitgewers voorgelê en hulle dink dis nie sleg nie, maar nie publiseerbaar “in die huidige vorm nie”. Toe skryf ek dit oor en oor en oor maar het nog nie die moed om dit weer voor te lê nie.
Soos jy kan sien sit jou Vuurvoël skildery trots op die voorblad! Die prentjie staan al vir hoe lank in krismispapier toegedraai en wag vir `n lift af Kaap toe. Die jaar gaan ek maar my Ventertjie haak en dit self af vat daar na jou toe.
op Desember 17, 2011 at 7:03 vm boerinballingskap
Louwie, publikasies is ook maar bietjie “overrated”. Die toekoms is digitaal. Dus om ‘n netboek te publiseer is baie meer as “om op die net rond te ploeter”, soos jy dit stel. 🙂